8 



I denne Engstrækning fandtes en Hættemaagekoloni paa om- 

 trent 50 Par; alle Rederne var tømte for Æg, og Fuglene teede 

 sig meget forsigtige. Her saas endvidere adskillige Rødben, 

 nogle Viber, mange Gul Vipstjerter og et Par Engpibere (Anthus 

 pratensis); alle har sikkert ynglet her. — Paa Holmens Sydende 

 og langs Vestkysten saas nogle Stormmaager og enkelte Hætte- 

 terner; enkelte Reder fandtes af disse 2 Arter. Et Par Dige- 

 smutter (Saxicola oenanthe) holdt til paa Holmens tørreste Del, 

 og Sanglærker saas og hørtes gentagne Gange. — En Vandrefalk 

 (Falco peregrinus) og en Stork (Ciconia alba) fløj op fra Hol- 

 mens Nordende, da vi nærmede os, begge stærkt forfulgte af 

 Maager og Terner. 



Øst for Kamsø ligger Egholm. Den er meget uregelmæssig 

 af Form men ligner i øvrigt Kamsø, saavel hvad Overfladen 

 som hvad Plantevæksten angaar. Mod Øst er den høj, falder 

 ret stejlt af mod den østlige smalle, grusede Strand og forløber 

 jævnt skraanende ned mod Vestkysten, der er fugtig og dybt 

 indskaaret, ganske som Østkysten paa Kamsø. Det ligger efter 

 Forholdene nær at antage, at de to Holme tidligere har været 

 forbundne med hinanden. 



Med Undtagelse af Digesmutten ynglede de samme Fugle her 

 som paa Kamsø, dog havde Hættemaagerne ikke nogen Yngle- 

 koloni her. Ogsaa hvad Hyppighed angaar, var Forholdet det 

 samme som paa Kamsø; nogle faa Par Viber, en Del Rødben, 

 mange Gul Vipstjerter, nogle faa Hætteterner og Stormmaager, 

 adskillige Lærker. Engpiberen blev ikke iagttaget her. End- 

 videre opholdt 2 Par Rørspurve (Emberiza schoeniclus) sig i den 

 tætte Bevoksning af Kogleaks (Scirpus sp.J og Star, der fandtes 

 i den store Indskæring, og nogle Brushaner fløj frem og tilbage 

 mellem Holmens mange udløbende Tunger. Et Par Gravgæs 

 (Tadorna cornuta) laa tæt ud for Nordøstkysten, og i Bugten, 

 c. 500 Meter Nord for Holmen, en Flok Pibeænder, 5 Hanner i 

 Pragtdragt og 1 Hun. 



Paa en lille stenet og gruset Holm med sparsom Græsvækst, 

 beliggende ret Syd for Egholm, saas et Par Strandskader, nogle 

 Præstekraver og to Flokke Ryler (Tringa alpina) paa henholds- 

 vis 5 og 13 — 15 Stykker, men ingen Fugle ynglede her. 



I den søndre Del af Lindelse Nor ligger 3 ganske smaa 

 Holme, omtrent lige store henved 200 Meter lange og halv 

 saa brede afrundede af Form, høje — den laveste er c. 4 Meter, 



